**Изх. № 14212/14.10.2019 г.**

**ПРОТОКОЛ**

**№ 1**

за отваряне офертите на участниците в откритата с Решение № 12384/10.09.2019 г. на изпълнителния директор на ИА “Военни клубове и военно-почивно дело” процедура на договаряне без предварително обявление за възлагане на обществена поръчка с предмет: “Абонаментно обслужване и ремонт на асансьорни уредби в обект на ИА „Военни клубове и военно-почивно дело“ – Териториален отдел – Бургас – Военен клуб - Сливен“ и разглеждане на документите по чл. 39, ал. 2 от ППЗОП за съответствие с изискванията към личното състояние и критериите за подбор, поставени от възложителя.

**І.** На 11.10.2019 г. от 14:00 часа, в гр. София, в сградата на Изпълнителна агенция „Военни клубове и военно-почивно дело” (ИА “ВКВПД”), находяща се на бул. „Цар Освободител” № 7, комисия назначена със Заповед № 1257/11.10.2019 г., на изпълнителния директор на ИА “ВКВПД”, в състав:

**Председател**: Диана Ташева – главен експерт в отдел „Обществени поръчки”;

**Членове**: 1. Елица Борисова – главен експерт в отдел „Координация, контрол, маркетинг и реклама“, главна дирекция „Военно-почивно дело и военни клубове“;

2. Соня Савова – главен експерт в отдел „Счетоводство“, дирекция „Финанси“,

се събра със задача да разгледа офертите в процедура на договаряне без предварително обявление за възлагане на обществена поръчка с предмет: “Абонаментно обслужване и ремонт на асансьорни уредби в обект на ИА „Военни клубове и военно-почивно дело“ – Териториален отдел – Бургас – Военен клуб - Сливен“.

След запознаване със заповедта за назначаване на комисията и съдържанието на протокола по чл. 48, ал. 6 от Правилника за прилагане на Закона за обществените поръчки (ППЗОП), членовете на комисията попълниха декларации по чл. 103, ал. 2 от Закона за обществените поръчки (ЗОП).

В присъствието на всички членове, председателят на комисията откри заседанието.

На публичното отваряне на офертите не присъстваха представители на участника, лица по чл. 54, ал. 2 от ППЗОП.

Съгласно поканата за обществена поръчка, крайният срок за получаване на оферти е 17:30 часа на 10.10.2019 година.

До крайния срок в деловодството на ИА ВКВПД е подадена само една оферта:

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | Вх. № 10562/24.09.2019 г. в 15:37 ч. | „ГИСЕД-ДЕ“ ЕООД |

Офертата е представена в запечатана непрозрачна опаковка.

Комисията отвори офертата на „ГИСЕД-ДЕ“ ЕООД и констатира, че е подадена в запечатана непрозрачна опаковка с ненарушена цялост, в съответствие с изискванията на възложителя. Председателят и всички членове на комисията подписаха техническото предложение и запечатания плик на ценовото предложение на участника.

След отваряне на подадената оферта за участие приключи публичната част от заседанието на комисията. В съответствие с чл. 51, ал. 4, т. 1 от ППЗОП, председателят свика следващото заседание на комисията на 14.10.2019 г.

**ІІ.** На свое закрито заседание проведено на 11.10.2019 г. в 16:00 часа, определената със Заповед № 1257/11.10.2019 г. комисия продължи своята работа по разглеждане на представената оферта.

**ІІІ.** На основание чл. 54, ал. 7 от ППЗОП комисията пристъпи към разглеждане на документите, свързани с личното състояние и критериите за подбор на участника.

1. **По офертата на „ГИСЕД-ДЕ“ ЕООД вх. № 10562/24.09.2019 г.:**

Подадената оферта съдържа следните документи:

1. Списък на представените документи и информация, съдържащи се в офертата;

2. Техническо предложение за изпълнение на поръчката – образец № 2;

3. Запечатан плик „Ценово предложение“;

4. Декларация за съгласие за обработка на лични данни – образец № 4;

5. Декларация по чл. 69 от Закона за противодействие на корупцията и отнемане на незаконно придобитото имущество – образец № 6;

**При извършената проверка комисията установи следните нередности:**

Не е представен Единният европейски документ за обществени поръчки (ЕЕДОП) в електронен вид, което е задължително условие, считано от 01.04.2018 г., съгласно чл. 67, ал. 4 от ЗОП и във връзка с § 29, т. 5, б. „а“ от ПЗР на ЗОП. Същото условие e изрично разписано и в ***Раздел V „Деклариране на личното състояние и критериите за подбор“*** в поканата за участие в обществената поръчка.

При подаване на оферта участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП) в електронен вид. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

***В тази връзка, комисията реши да уведоми участника, че в срок до 5 работни дни от получаването на настоящия протокол, може да представи на комисията електронно подписан ЕЕДОП. Допълнително представената информация може да обхваща и факти, които са настъпили след крайния срок за получаване на офертите за участие.***

**IV.** За отстраняване на установената липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, съгласно чл. 54, ал. 9 от ППЗОП, в срок до 5 (пет) работни дни от получаването на настоящия протокол, участниците, по отношение на които е констатирано несъответствие или липса на информация, могат да представят на комисията нов електронно подписан ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти или заявления за участие.

Допълнителна информация и документи могат да се представят на адрес: гр. София, бул. “Цар Освободител” № 7, на вниманието на комисия, назначена със Заповед № 1257/11.10.2019 г. на изпълнителния директор на ИА „Военни клубове и военно - почивно дело”.

Настоящият протокол се състави на основание чл. 54, ал. 7 от ППЗОП.

**КОМИСИЯ:**

**ПРЕДСЕДАТЕЛ:**

**/П/** /Диана Ташева /

**ЧЛЕНОВЕ:**

1. **/П/ /**Елица Борисова/

1. **/П/** /Соня Савова/